ריקוד רכבת

ריקוד רכבת (באנגלית: Conga line, ריקוד הקונגה) הוא ריקוד שהגיע מקרנבל הקונגה הקובני והפך פופולרי משנות ה-30 וה-50. על מנת לבצע את הריקוד, יוצרים הרוקדים טור ארוך של אנשים, שבדרך כלל יהפוך בשלב מסוים למעגל.

בריקוד המסורתי, לאחר שלושה צעדים בהתאם לקצב נעשית מעין "בעיטה" לפני הפעימה הרביעית.Davis, Pablo Julian. "Conga", People, History, Culture of Cuba. Luis Martinel-Fernandez, D.H. Figneredo, Louis A. Perez, Jr. and Luis Gonzales. London, Westpoint Connecticut: Greenwood Press, 2003. 396-397.

 מקור 
יש טענות שריקוד רכבת הגיע מאפריקה על ידי עבדים שנלקחו מאיי הודו המערבית,Watson, Sonny. "Conga", Street Swing. 1999. Accessed August 6, 2006. והפך לריקוד רחוב פופולרי בקובה. הסגנון נוכס על ידי פוליטיקאים במהלך השנים הראשונות של הרפובליקה בניסיון לפנות להמונים לפני הבחירות. בתקופת הדיקטטורה של ג'ררדו מצ'אדו בקובה, נאסר על אזרחי הוואנה לרקוד את הקונגה. וכאשר פולחנסיו בטיסטה הפך לנשיא בשנות ה-40 הוא התיר לאנשים לרקוד קונגות ברחוב במהלך בחירות, אך נדרש אישור משטרה.Orovio, Helio. Cuban music from A to Z. Durham: Duke University Press, 2004. 57.

 תיאור 
סגנון ריקוד הקונגה הוא קצבי, ומתאפיין במקצב תופי הקונגה הייחודי שלו. הוא שונה מהרומבה הקובנית, המשתמשת בתנועות אינדיבידואליות יותר ומדגישות את תנועותיו של כל רקדן בנפרד. מוזיקת קונגה מתנגנת עם פעימת סטקטו כבסיס, שנותנת קצב לתנועות הרקדנים. רקדני קונגה מרימים את רגליהם באותו זמן עם קצב המוזיקה, מסמנים כל פעימה בתנועת החזקה של גופם.

צעדי הריקוד הבסיסיים מתחילים מרגל שמאל 1-2-3 בעיטה וחוזר חלילה. במקור, חבר להקה לבוש תוף היה יוצא לרחבת הריקודים ומתחיל לרקוד סביב תוך כדי תיפוף הקצב. רקדנים היו מתחילים להצטרף מאחורי המתופף, ויוצרים קו שנע כמו נחש במעגל פתוח. הקו (או השרשרת המעגלית) היה מתארך והתיפוף אינטנסיבי יותר עד שלבסוף ייפסק.

 פופולריות מערבית 
החל מסוף שנות ה-30, הריקוד הפך פופולרי בארצות שונות במערב, ובעיקר בארצות הברית. ובשנות ה-40, הוא הפך לפופולרי עוד יותר בעקבות מחזות הזמר "הלטיניים" של הוליווד. הפקות של RKO Pictures השפיעו במיוחד על תפוצת הריקוד, ובעיקר המחזמר "Too Many Girls" שיצא בשנת 1940 ובה הופיעה השחקנית דסי ארנאז כסטודנטית ארגנטינאית שרוקדת קונגה. בנוסף, מופיע הריקוד בסרט של דיאנה דורבין משנת 1941, "It Started With Eve", שבו דורבין וצ'ארלס לוטון רוקדים יחד את הריקוד במועדון לילה.

הפופולריות הנרחבת של הריקוד הביאה להתייחסויות תרבותיות רבות בתקשורת העכשווית. לדוגמה, ריקוד הרכבת היה נושא חוזר בקריקטורות המצוירות של האחים וורנר בשנות ה-40.

צורת המוזיקה והריקוד הזו נטמעה לחלוטין במורשת המוזיקלית של קובה ושימשה בפסקול סרטים רבים בארצות הברית ובמקסיקו.

 בתרבות הפופולרית 
העיבוד הקולנועי המוזיקלי של "אחותי איילין" משנת 1955 כולל ריקוד קונגה כמוטיב חוזר.

בסרט "בילי בדאי" משנת 1963, סצנה באולם הריקודים של לוקרנו במנצ'סטר מציגה את ריקוד הקונגה.

בשנת 1984 הגיעה הלהקה הבריטית Black Lace למקום העשירי במצעד הבריטי עם השיר "Do the Conga".EveryHit.com - search for "Black Lace" as "Name of artist" and "Do the Conga" as "Title of song".

בשנת 1985 הלהקה הקובנית-אמריקאית מיאמי סאונד משין הגיעה למקום העשירי בבילבורד הוט 100 בארצות הברית עם השיר "Conga".

במשחק הווידאו Team Fortress 2, שחקנים מסוגלים ליצור ריקוד קונגה במשחק.

 הריקוד בישראל 
כיום, מוצג ריקוד הרכבת בסדרות וסרטים ישראליים כריקוד של מבוגרים היוצר מבוכה בקרב הדור הצעיר.

 קריאה נוספת 
 דייל א. אולסן, דניאל א. שיהי. אנציקלופדיית גרלנד של מוזיקת עולם. הוצאת גרלנד: ניו יורק ולונדון, 1998. 825
 רוברטס, ג'ון סטורם. הגוון הלטיני. מהדורה 2. ניו יורק: הוצאת אוניברסיטת אוקספורד, 1999

 ראו גם 
 פולונז

 קישורים חיצוניים 

 הערות שוליים 

קטגוריה:ריקודי עם